Sign in / Join .st0{fill:#34437F;} .st1{fill:#878787;} Tuesday, September 21, 2021 ikteb hawn… Fittex STILEL F'TIM MALTA Minn Jean Claude Micallef September 21, 2021 Jean Claude Micallef Deputat Laburista Jekk tista' tiddeskrivi lil Robert Abela f'kelma waħda hi pragmatiku. Mhux it-tip ta' ħafna xinxilli u lanqas ta' ħafna kliem. Iżda meta jagħtik kelma trid tqisha u tagħraf eżatt il-valur tagħha. L-ewwel nett għax ikun għarbel sew lilek, il-kelma li tak u fejn irid iwasslek. It-tieni għaliex hu wieħed mill-aktar nies sensibbli u prattiċi li qatt rajt fejn il-prattiċità jistma ferm aktar mit-teorija. Fl-ewwel diskors għal massa post-covid għażel sew it-ton, il-ġesti u l-vokabularju li jwassal lil Maltin u Għawdxin. Poplu li bħal pajjiżi oħra xeba bir-restrizzjonijiet li ġabet magħha l-Covid-19 biss bid-differenza ta' pajjiżi oħra ma ġġarrafx minnha u serva wkoll ta' eżempju għal pajjiżi oħrajn minkejja ċ-ċokon tiegħu. Il-kobor tagħna bħala nazzjon hu fil-ħiliet ta' mexxejja li jagħrfu jaqraw iż-żminijiet, jaħtfu l-opportunitajiet u b'reżiljenza liema bħala jżommu sodi quddiem l-isfidi. Robert Abela f'qasir żmien wera dan kollu. Bl-aktar mod assertiv ddeskriva b'mod ċar xi jsarraf u kif irid isarraf ħidmet il-Partit Laburista. Irid tim mimli enerġija u entużjażmu. Irid tim modern li tgħallem mill-passat imma ffukat fuq il-futur. Tim magħmul minn ħaddiema li japprezzaw lil min iħaddimhom b'lealtà u rispett reċiproku. Għalih Malta mhijiex biss dik ekonomika imma jrid pajjiż ġust ambjentalment, ġust soċjalment u korrett fis-saltna tad-dritt. It-tiġdid li aċċenna għalih mhux retoriku. Bl-aktar mod eleganti fetaħ għajnejn kulħadd biex jgħarfu fejn irid iwassal lil Malta. L-għajta ta' Malta l-ewwel u qabel kollox irid jimmodernizaha bi stil ta' ħajja li hu iktar inklussiv, tolleranti u kwalitattiv. Minn enerġija għal drittijiet ċivili, Il-Prim Ministru jrid metodi ġodda ta' kif nikkonsultaw u attitudni deċiżiva li tkabbar l-effiċjenza tagħna bħala Gvern, komunità u nazzjon. L-indipendenza Maltija trid tkun ukoll individwali fejn kull persuna jagħżel liema ħajja jixtieq waqt li jikkontribwixxi għal soċjetà li min hu batut jingħata l-għodda biex iħaffef il-pass waqt li min jinsab fuq quddiem ma jaqax lura. L-element kollettiv ħareġ ma' kull frażi mill-qalb li l-mexxej tiegħi kellu għalina lkoll f'Ta Qali. Lilna bħala deputati tal-poplu tagħna emfasizzalna r-responsabbiltà li nikkonsultaw u ma ninjorawx sinjali aktar minn qatt qabel. Lil Partit Laburista tah ordni biex jgħolli l-livell politiku Malti. L-ideat, il-kritika u l-implimentazzjoni ta' politika bbażata fuq l-imħabba iridu jwassluna għall-pass li jmiss. Irid politika li tara lil Malta isbaħ u iktar nadifa. Għalija din il-viżjoni niżlet ta' balzmu fejn nisma l-Prim Ministru jesiġi li l-flus mhux kollox fil-kejl tagħna. Il-ħajja tkun moħlija jekk titkejjel biss bl-introjtu finanzjarju imma jkollna deficit soċjali, kulturali u ambjentali. Robert Abela determinat biex l-istillel ta' Tim Malta ma' jkunux xi bażużli partiġjani jew xi negozjanti primi. Anqas ma jrid li jispikkaw iktar il-ministri jew uffiċċjali tal-Partit. L-għajta tiegħu kienet ċara: iridna lkoll bħala l-istillel ta' Tim Malta. Għaliex kif qal tajjeb hu, mingħajr l-input ta' kull wieħed aħna m'aħna xejn. Is-solidarjetà u r-rispett lejn xulxin u lejn artna jkomplu jsawwruni f'nazzjon rebbieħ quddiem l-isfidi. Poplu bi Gvern imfaħħar mill-Kummissjoni Ewropea. Pajjiż li għandu Prim Ministru li jitgħaxxaq jara lilna lkoll nispikkaw f'ħajjitna. Din hi l-Malta li rrid ngħix fiha. Dan hu l-Prim Ministru li se nkompli nagħti ħilti biex narah imexxiha. Artiklu preċedenti Barca, Real u Bilbao jisfidaw il-ftehim La Liga CVC Artiklu li jmiss Il-Covid-19 tikkawża telf fuq il-ġganti tal-football Man Utd u Juventus